[pic] | IL-KUMMISSJONI TAL-KOMUNITAJIET EWROPEJ | Brussel 27.10.2009 KUMM(2009)600 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL dwar ir-reviżjoni tal-qafas finanzjarju multiannwali (2007-2013)Il-finanzjament ta' proġetti fil-qasam tal-enerġija fil-kuntest tal-Pjan Ewropew għall-Irkupru Ekonomiku (it-tieni reviżjoni) Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar dixxiplina baġitarja u ġestjoni finanzjarja fis-sod fir-rigward tal-qafas finanzjarju multiannwali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL dwar ir-reviżjoni tal-qafas finanzjarju multiannwali (2007-2013) Il-finanzjament ta' proġetti fil-qasam tal-enerġija fil-kuntest tal-Pjan Ewropew għall-Irkupru Ekonomiku (it-tieni reviżjoni) Introduzzjoni Fuq il-bażi tal-proposta tal-Kummissjoni tal-10 ta' Diċembru 2008 li tikkonċerna r-reviżjoni tal-qafas finanzjarju għall-finanzjament ta' interkonnessjonijiet tal-enerġija trans-Ewropej u proġetti ta' infrastruttura broadband fil-kuntest tal-Pjan Ewropew għall-Irkupru tal-Ekonomija[1] , il-Parlament Ewropew, il-Kunsill u l-Kummissjoni ftiehmu, matul il-laqgħa dwar il-baġit li saret bejniethom fit-2 ta' April 2009, li jiffinanzjaw il-pakkett kif inhu ġej: 1. Il-pakkett, li huwa mmirat biex jipprovdi stimulu addizzjonali lill-ekonomija u jtejjeb is-sigurtà fl-enerġija, jammonta għal EUR 5 000 miljun fi prezzijiet attwali: 2. EUR 3 980 miljun se jsiru disponibbli għall-finanzjament ta' proġetti dwar l-enerġija taħt l-Intestatura 1A tal-qafas finanzjarju: EUR 2 000 miljun fl-2009 u EUR 1 980 miljun fl-2010 3. Barra minn hekk, EUR 1 020 miljun se jsiru disponibbli taħt l-Intestatura 2 għall-iżvilupp tal-internet broadband fiż-żoni rurali u operazzjonijiet ta' tisħiħ relatati mal-"isifidi ġodda" ddefiniti fil-kuntest tal-Kontroll tas-Saħħa fil-Politiki tal-Agrikoltura Komuni. 4. Il-finanzjament tal-ammont totali ta' EUR 5 000 miljun se jkun assigurat kemm jista' jkun malajr. 5. Il-limitu massimu tal-2009 tal-Intestatura 1A se jkun miżjud b'ammont ta' EUR 2 000 miljun, li se jpatti għalih it-tnaqqis tal-limitu massimu tal-2009 tal-Intestatura 2 bl-istess ammont b'konformità mal-punti 21 sa 23 tal-Ftehim Interistituzzjonali tas-17 ta' Mejju 2006 dwar dixxiplina baġitarja u ġestjoni finanzjarja fis-sod (IIA)[2]. Barra minn hekk, se jiġu miżjuda EUR 600 miljun għall-iżvilupp rurali fil-baġit tal-2009 għall-iffinanzjar tal-internet broadband u ta' operazzjonijiet ta' tisħiħ relatati mal-"isifidi ġodda". Għalhekk il-qafas multiannwali se jkun rivedut u fl-istess ħin il-baġit tal-2009 se jkun emendat fuq il-bażi tal-proposta emendata tal-Kummissjoni u Abbozz Preliminari ta' Baġit li Jemenda għall-baġit tal-2009. 6. L-iffinanzjar tal-ammont li baqa' (EUR 2 400 miljun) se jkun assikurat permezz ta' mekkaniżmu ta' kumpens waqt il-konċiljazzjoni tal-proċedura tal-baġit tal-2010 permezz tal-użu tal-mezzi baġitarji kollha previsti fil-qafas leġiżlattiv tiegħu, li għandu jkun lest, jekk meħtieġ, l-aktar tard waqt il-konċiljazzjoni tal-proċedura tal-baġit tal-2011. 7. Il-Parlament Ewropew, il-Kunsill u l-Kummissjoni se jeżaminaw is-sorsi kollha disponibbli li jistgħu jipprovdu għall-kumpens tal-fondi. 8. Qabel ikun ikkunsidrat l-użu tal-ammont disponibbli taħt l-Intestatura 2, EUR 420 miljun se jkunu impenjati biex bihom jiġi żviluppat l-internet broadband f'żoni rurali u l-operazzjonijiet ta' tisħiħ relatati mal-"isfidi ġodda" ddefiniti fil-kuntest tal-evalwazzjoni tar-riforma 2003 tal-Politika tal-Agrikoltura Komuni ("Kontroll dwar is-Saħħa") fl-2010. 9. Sabiex l-ammont ta' EUR 1 980 miljun ikun ikkumpensat, se jkunu użati l-marġni li baqa' taħt il-limiti massimi tal-2009 u l-marġni disponibbli tal-2010 (b'konformità mal-punt 13 tal-Ftehim Interistituzzjonali) u, jekk meħtieġ, kull disponibbiltà finanzjarja oħra, inklużi l-marġni disponibbli għall-2011. Il-mekkaniżmu ta' kumpens se jkun bla ħsara għall-pakketti finanzjarji tal-programmi kodeċiżi u l-proċedura baġitarja annwali. 10. Il-limitu massimu kumplessiv tal-qafas finanzjarju tal-2007-2013 mhux se jinqabeż. Permezz tad-Deċiżjoni tal-Parlament Ewropew u tal-Kunsill tas-6 ta' Mejju 2009 il-qafas finanzjarju ġie rivedut fis-6 ta' Mejju 2009 sabiex jiżdied il-limitu tal-2009 tal-Intestatura 1A b'ammont ta' EUR 2 000 miljun[3] Il-komunikazzjoni preżenti tinkludi proposta għal Deċiżjoni ġdida min-naħa tal-Parlament Ewropew u tal-Kunsill biex il-qafas finanzjarju jiġi rivedut, u jiżdied il-limitu tal-2010 għal approprjazzjonijiet tal-impenji taħt l-Intestatura 1A b'ammont ta' EUR 1 587 miljun. Dan iħalli distakk dispożizzjonali ta' EUR 393 miljun li għandu jimtela, biex ikopri l-ammont sħiħ previst għal proġetti fil-qasam tal-enerġija. B'konformità mal-ftehim ta' hawn fuq, dan id-distakk se jimtela mhux aktar tard mill-konċiljazzjoni tal-proċedura baġitarja tal-2011. Id-daqs finali tad-distakk se jkun evalwat hekk kif id-dejta dwar l-eżekuzzjoni finali tal-miżuri EAGF taħt l-Intestatura 2 se jsiru disponibbli kmieni f'Novembru tal-2009. Kwalunkwe żvilupp ġdid fis-suq li jista' jinfluwenza l-baġit tal-2010 se jiġi evalwat ukoll f'dan iż-żmien. Fil-konċiljazzoni tal-Baġit f'Novembru tal-2009, il-Kummissjoni se timpenja ruħha li teżamina d-disponibbiltajiet finanzjarji kollha bl-għan li timla d-distakk li jkun għad baqa'. L-użu ta' marġnijiet u l-mobilizzazzjoni mill-ġdid fi ħdan l-Intestatura 1A Il-Punt 13 tat-IIA jipprovdi li l-istituzzjonijiet għandhom jiżguraw li jitħallew disponibbli marġnijiet suffiċċjenti taħt il-limiti. L-ebda marġni mhu se jitħalla taħt il-limitu tal-2009 għal approprjazzjonijiet għall-impenji taħt l-intestatura 1A. Il-marġnijiet disponibbli taħt il-limiti tal-Intestatura 1A jammontaw għal EUR 43 miljun għall-2010, li jinkudi Ittra li Temenda Nru 2 biex jiġi ffinanzjat iż-żarmar tal-impjant nukleari ta' Kozloduy matul il-perjodu mill-2011 sal-2013, u EUR 37 miljun għall-2011, b'kunsiderazzjoni għall-aħħar proposti tal-Kummissjoni fir-rigward tal-Monitoraġġ Globali għall-Ambjent u għas-Siġurtà (MGAS), Kozloduy, u l-awtoritajiet ġodda għal superviżjoni finanzjarja. Għalhekk il-Kummissjoni, tikkunsidra li dawn il-marġnijiet ma jistgħux jintużaw biex jikkontribwixxu għall-finanzjament tal-attivitajiet ikkonċernati previsti fil-Pjan Ewropew għall- Irkupru tal-Ekonomija. Taħt id-Dikjarazzjoni adottata fit-2 ta' April 2009 it-tliet istituzzjonijiet ftiehmu li "il-mekkaniżmu ta' kumpens se jkun bla ħsara għall-pakketti finanzjarji tal-programmi kodeċiżi u l-proċedura baġitarja annwali. Il-Kummissjoni ma tara l-ebda disponibbiltà ulterjuri fir-rigward ta' mobilizzazzjonijiet mill-ġdid fi ħdan l-Intestatura 1A. Approprjazzjonijiet għall-impenji: Trasferimenti mill-Intestatura 2 Il-marġni attwali li tħalla taħt il-limitu ta' infiq għall-2009 fir-rigward tal-approprjazzjonijiet għall-impenji taħt l-Intestatura 2 jammonta għal EUR 901 miljun. Dan jinkludi EUR 34 miljun li jirriżulta minn nuqqas ta' eżekuzzjoni fir-rigward tal-programmi tas-sajd li ġew inseriti fil-Baġit li Jemenda Nru 10/2009. Barra minn hekk, approprjazzjonijiet li jammontaw għal 250 miljun għall-iżvilupp rurali u EUR 20 milljun fir-rigward tat-tibdil fil-klima ddaħħlu fil-baġit tal-2009, iżda ma jistgħux jintużaw minħabba li ma hemm l-ebda bażi legali biex dan isir. B'kunsiderazzjoni għall-fatt li issa s-sena agrikola ngħalqet, qiegħed jiġi propost li l-marġni tal-2009 li baqa' u l-approprjazzjonjiet li ma ntużawx taħt l-Intestataura 2 għandhom isiru disponibbli għal proġetti tal-enerġija tal-Pjan Ewropew għall-Irkupru tal-Ekonomija li se jkunu finanzjati taħt l-Intestatura 1A. Minħabba s-sitwazzjoni kritika fis-swieq tal-prodotti tal-ħalib, id-disponibbiltà attwali tal-marġni mhux allokat taħt il-limitu tal-infiq għall-2010 fir-rigward tal-approprjazzjonijiet għall-impenji taħt l-Intestatura 2 hija aktar baxxa minn kif kien mistenni oriġinarjament u tammota għal EUR 844 miljun. Il-Kummissjoni tipproponi li tuża dan il-marġni biex tipprovdi, - taħt l-Intestatura 2, is-somma ta' EUR 420 miljun meħtieġa taħt il-pjan Ewropew għall-Irkupru tal-Ekonomija biex jiġi żviluppat l-internet broadband f'żoni rurali u operazzjonijiet ta' tisħiħ relatati mal-"isfidi ġodda" ddefiniti fil-kuntest tal-Kontroll tas-Saħħa; - somma ulterjuri ta' EUR 124 miljun, li tista' ssir disponibbli għal proġetti tal-enerġija taħt l-Intestatura 1A. Dan iħalli marġni ta' EUR 300 miljun disponibbli għall-agrikoltura taħt il-limitu ta' nfiq fl-2010, li jikkorispondi mal-marġni meħtieġ biex tiġi evitata l-appikazzjoni tal-mekkaniżmu ta' dixxiplina finanzjarja. F'kwalunkwe każ, il-Kummissjoni ntrabtet li tieħu l-miżuri kollha xierqa biex tiżgura li d-deċiżjonijiet meħuda dwar l-infiq tal-PAK u l-iffinanzjar tagħha, inkluż il-ftehim dwar il-Verifika tas-Saħħa, ikunu rispettati. Approprjazzjonijiet għall-impenji: Trasferimenti mill-Intestatura 5 Il-marġnijiet taħt il-limiti ta' infiq tal-Intestatura 5 (Amministrazzjoni) jammontaw għal EUR 131 miljun fl-2009 (li jinkludi żieda fil-marġni ta' EUR 55 miljun li tirriżulta minn nuqqas ta' eżekuzzjoni u li sar disponibbli permezz tal-Baġit li Jemenda 10/2009) u EUR 230 miljun fl-2010. Parti mill-aħħar marġni tista' tinħtieġ biex tkopri ħtiġijiet addizzjonali relatati mad-dħul fis-seħħ tat-Trattat ta' Liżbona. B'kunsiderazzjoni għal dan, ammont massimu ta' EUR 281 miljun (EUR 131 miljun mill-marġni tal-2009 u EUR 150 miljun mill-marġni tal-2010) jista' jsir disponibbli. Approprjazzjonijiet għall-impenji: Trasferimenti mill-Intestatura 1b Fl-aħħar nett, marġni ta' EUR 11-il miljun se jitħalla taħt il-limitu tal-approprjazzjonijiet għall-impenji tal-2010 taħt l-Intestatura 1B minħabba rekwiżiti aktar baxxi fl-għajnuna teknika, li jista' jintuża wkoll. Approprjazzjonijiet għall-ħlasijiet Fir-rigward ta' approprjazzjonijiet għall-ħlasijiet, il-punt 23, ir-raba' paragrafu, tat-IIA jesiġi li kwalunkwe reviżjoni għandha tmantni relazzjoni xierqa bejn l-impenji u l-ħlasijiet. B'hekk, il-limiti annwali għall-approprjazzjonijiet għall-ħlasijiet għandhom ikunu modifikati fuq il-bażi tal-profili għall-ħlas previsti fir-rigward tal-impenji addizzjonali taħt l-Intestatura 1A u t-tnaqqis tal-ħlasijiet li jikkorrispondi għal tnaqqis fl-approprjazzjonijiet għall-impenji għall-Intestaturi 1b, 2 u 5 fl-2009 u fl-2010. Tabella fil-qosor u l-konklużjoni. It-tabella t'hawn taħt tiddiskrivi fil-qosor it-tibdiliet proposti fil-limiti tal-approprjazzjonijiet għall-ħlasijiet fil-qafas finanzjarju. L-ammonti huma mfissra fi prezzijiet attwali: [pic] B'mod ġenerali, ir-reviżjoni se tkun newtrali fir-rigward tal-limiti globali tal-approprjazzjonijiet għall-impenji u għall-ħlasijiet imfissrin fi prezzijiet attwali. It-tabella tal-qafas finanzjarju, fi prezzijiet attwali, hija r-riżultat tat-tibdiliet ta' hawn fuq. Id-deċiżjoni formali dwar ir-reviżjoni tal-qafas finanzjarju għandha tirreferi għat-tabella bażika miftiehma fit-IIA, li hija mfissra fi prezzijiet kostanti tal-2004. Għalhekk, l-ammonti f'valuri attwali għandhom jissarfu fi prezzijiet tal-2004 permezz ta' deflatur fiss ta' 2% fis-sena, b'konformità mal-Punt 16 tal-IIA. [pic] Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar dixxiplina baġitarja u ġestjoni finanzjarja fis-sod fir-rigward tal-qafas finanzjarju multiannwali IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni, dwar dixxiplina baġitarja u ġestjoni finanzjarja fis-sod[4] u b'mod partikolari l-Punti 21, 22, l-ewwel u t-tieni subparagrafi, u 23, tiegħu Wara li kkunsidraw il-proposta mill-Kummissjoni, Billi: (1) Matul il-laqgħa ta' konċiljazzjoni tad-19 ta' Novembru 2009 il-Parlament Ewropew, il-Kunsill u l-Kummissjoni ftiehmu dwar il-modalitajiet biex jiġi provdut finanzjament addizzjonali, fil-qafas tal-Pjan Ewropew għall-Irkupru tal-Ekonomija, għall-proġetti fil-qasam tal-enerġija u internet broadband kif ukoll għall-investiment f'operazzjonijiet ta' tisħiħ relatati mal-"isfidi ġodda" definiti fil-kuntest tal-evalwazzjoni tar-riforma tal-Politika Komuni dwar l-Agrikoltura ("Kontroll tas-Saħħa") li saret f'nofs is-sena 2003, [5] Il-finanzjament jesiġi reviżjoni tal-qafas finanzjarju multiannali 2007-2013 b'konformità mal-Punti 21, 22 u 23 tal-Ftehim Interistituzzjonali, sabiex jogħla l-limitu għas-sena 2010 fir-rigward tal-approprjazzjonijiet għall-impenji taħt is-sub-Intestatura 1A b'ammont ta' EUR 1 587 miljun fi prezzijiet attwali. (2) Iż-żieda tal-limitu fir-rigward tas-sub-Intestatura 1 A se jpatti għalih bis-sħiħ it-tnaqqis fil-limiti tal-approprjazzjonijiet għall-impenji taħt l-Intestaturi 1b, 2 u 5 għas-sena 2009 u 2010 b'ammont totali ta' EUR 1 587 miljun. (3) Sabiex tinżamm relazzjoni xierqa bejn l-impenji u l-ħlasijiet, il-limiti annwali għall-approprjazzjonijiet għall-ħlasijiet se jkunu aġġustati. L-aġġustament se jkun newtrali. (4) L-Anness I tal-Ftehim Interistituzzjonali dwar dixxiplina baġitarja u ġestjoni finanzjarja fis-sod għandu ghalhekk jiġi emendat kif xieraq[6] IDDEĊIDEW KIF ĠEJ: Artikolu Uniku Anness I għall-Ftehim Interistituzzjonali dwar dixxiplina baġitarja u ġestjoni finanzjarja fis-sod huwa sostitwit b'Anness għal din id-Deċiżjoni. Magħmul fi Brussell, Għall-Parlament Ewropew Għall-Kunsill Il-President Il-President ANNESS [pic] [1] COM(2008) 859 finali/2. [2] ĠU C 139, 14.6.2006, p. 1. [3] ĠU L 132, 29.5.2009, p. 8. [4] ĠU C 139, 14.6.2006, p. 1. [5] COM(2008) 800, COM(2008) 859, COM(2009) 171, u ĠU L 132, 29.5.2009, p. 8. [6] Għal dan il-fini, iċ-ċifri li jirriżultaw mill-ftehim ta' hawn fuq issarfu fil-prezzijet tal-2004.